Nahradí robotický vysávač normálne vysávanie?
Závisí od kvality daného vysávača, členitosti priestoru a ďalších faktorov, všeobecne ale treba počítať s tým, že raz za čas budete musieť vytiahnuť aj normálny vysávač, minimálne kvôli horšie prístupným miestam. Robotický vysávač ale udržuje podlahy priebežne upratané, často tak stačí vysať normálnym vysávačom napríklad len raz – dvakrát za mesiac.
Robotické vysávače sú ideálne na tvrdé podlahy a väčšinou si bez problémov poradia tiež s kobercami s krátkym vlasom. Pri kobercoch s dlhšími vláknami už môže mať problém, rovnako hrozí napríklad zamotávanie do strapcov na okrajoch kobercov a pod.